**Beartas Samplach maidir le**

**Costais Taistil agus Chothaithe**

**le haghaidh Meánscoileanna Deonacha**

*Ba cheart an beartas samplach seo a oiriúnú do do bhord bainistíochta ach nithe a shaincheapadh, de réir mar is cuí. Seans gur ghá an beartas samplach seo a oiriúnú chun é a chur i gcomhréir le beartais agus nósanna imeachta eile atá i bhfeidhm ag do bhord. Ar an gcaoi chéanna, seans gur ghá beartais agus nósanna imeachta eile a oiriúnú de réir mar is cuí leis an mbeartas samplach seo.*

|  |
| --- |
| **[AINM NA SCOILE]**  **Teimpléad don Bheartas maidir le Costais Taistil agus Chothaithe le haghaidh**  **Chomhaltaí Boird Bainistíochta,**  **Príomhoidí Scoile agus Pearsanra Scoile**  **(Meánscoil Dheonach)** |

An dáta arna fhormheas ag an mBord Bainistíochta [Dáta Formheasta]

An chéad dáta athbhreithnithe eile ar an mbeartas: [+12 Mhí]

SAMPLA

**1. Réamhrá**

Féadtar liúntais taistil agus chothaithe a íoc le comhaltaí an bhoird bainistíochta, an Príomhoide, an Príomhoide Tánaisteach, agus le baill foirne teagaisc agus neamhtheagaisc le haghaidh taisteal riachtanach a dhéantar chun gnó na scoile a chur i gcrích faoi na téarmaí a leagtar amach thíos.

**2. Na cineálacha gnó a fhéadtar costas a éileamh ina leith:**

1. Féadtar costais a íoc leis an bPríomhoide le haghaidh taisteal riachtanach a dhéantar chun gnó na scoile a chur i gcrích ina cháil/ina cáil mar Phríomhoide nó mar Rúnaí an Bhoird Bainistíochta le haghaidh na nithe seo a leanas:

* [An Bord chun imthosca a shainmhíniú]

1. Féadtar liúntais taistil agus chothaithe a íoc le Cathaoirleach Boird Bainistíochta, le comhaontú an Bhoird, sna himthosca seo a leanas:

* [An Bord chun imthosca a shainmhíniú]

1. Comhaltaí Boird Bainistíochta [An Bord chun imthosca a shainmhíniú]
2. Múinteoirí [An Bord chun imthosca a shainmhíniú]
3. Fostaithe neamhtheagaisc Boird Bainistíochta [An Bord chun imthosca a shainmhíniú]
4. Comhaltaí neamhspleácha an roghchoiste [An Bord chun imthosca a shainmhíniúNí turais ghnó iad turais idir áit chónaithe agus an scoil nó suíomh an agallaimh agus is aisíocaíocht incháinithe í aon aisíocaíocht a dhéantar ar chostais tiomána (táillí tacsaí san áireamh) i dtaca le costais turas den chineál sin. ]

**3. Éilimh ar chostais a fhormheas:**

* Ní mór gur ghnó substainteach agus riachtanach d’oibriú na scoile é an gnó uile a n-éilítear costais taistil agus chothaithe ina leith.
* Ba chóir don Phríomhoide gach éileamh ar chostais a fhíorú agus a fhormheas sula ndéantar an íocaíocht agus ba chóir don Chathaoirleach sin a dhéanamh sa chás gurb é an Príomhoide an t-éilitheoir.
* Ní mór d’fhostaithe an Bhoird formheas roimh ré a fháil ón bPríomhoide sula dtabhaíonn siad costais a bheartaíonn siad éileamh a dhéanamh ina leith.
* Ní mór éilimh a dhéanamh ar fhoirm éilimh na scoile faofa.

1. **Treoirlínte agus Coinníollacha Ginearálta**

* Ní íocfar costais taistil i ndáil le haon sciar de thuras a chlúdaíonn an gnáthbhealach ar fad ag duine idir an baile ag an scoil, nó cuid den ghnáthbhealach sin.
* Sa chás go leanann duine ar aghaidh ar thuras oifigiúil díreach ón mbaile nó go dtéann siad ar ais abhaile go díreach, ríomhfar an liúntas taistil iníoctha de bhun tagairt don achar ón mbaile nó ón scoil/ón gceanncheathrú, cibé acu is lú.

SAMPLA

* Ní íocfar liúntas taistil agus chothaithe i gcás gníomhaíochtaí inseirbhíse urraithe ag an Roinn Oideachais (RO) nó gníomhaíochtaí a chlúdaíonn an RO nó gníomhaireacht sheachtrach eile iad, ó thaobh airgid de.
* An bhliain féilire a bheidh sa bhliain mhíleáiste chun críocha rátaí míleáiste tiomána a íoc.
* Ba chóir an bealach is giorra go praiticiúil a bheith i gceist leis an taisteal agus go ndéantar é ar iompar poiblí sa chás go bhfuil sé seo ar fáil go háisiúil.
* Sa chás go bhfuil breis agus duine amháin ag taisteal chuig an gcruinniú céanna, ba chóir socruithe a dhéanamh le go seachnaítear dúbailt nach gá ó thaobh breis agus carr amháin a úsáid.
* Ní íocfar liúntais chothaithe ach amháin le haghaidh caiteachas deimhnithe ar bhéilí agus ar chóiríocht riachtanach. Ní mór fáltais a chur i láthair lena n-íoc faoi réir cheadú ón bPríomhoide nó ó Chathaoirleach an Bhoird.
* Ba chóir éilimh taistil agus chothaithe a chur isteach láithreach agus go cinnte taobh istigh d’aon mhí amháin ón turas a bheith déanta.
* An bord bainistíochta a chinneann na rátaí iníoctha agus ní bheith siad níos airde ná rátaí taistil na Státseirbhíse.
* Níl sé cuí do chomhaltaí an bhoird bainistíochta, an Príomhoide, an Príomhoide Tánaisteach, ná don fhoireann teagaisc agus neamhtheagaisc costais neamhdheimhnithe nó costais slánsuime a éileamh.

1. **Nós imeachta**

* Ba chóir éilimh ar liúntais taistil agus chothaithe a dhéanamh tríd an bPríomhoide, mar Rúnaí an Bhoird Bainistíochta, ar fhoirm éilimh fhormheasta.
* Ba chóir go dtaispeánfar ar gach éileamh cuspóir an turais, an modh iompair a úsáideadh, toilleadh ciúbach an innill, an míleáiste iomlán a taistealaíodh, dátaí agus amanna iarbhír imeacht agus fillte.
* Ba chóir an míleáiste/líon ciliméadar carnach don bhliain go dáta a chur san áireamh ar an bhfoirm éilimh. Folaíonn sé seo gach éileamh míleáiste/ciliméadar ó gach foinse.
* Déanfaidh an Príomhoide agus an Bord Bainistíochta an t-éileamh a sheiceáil agus iad féin a shásamh go gcomhlíonann an t-éileamh na treoirlínte thuas.
* Ba chóir go mbeadh gach éileamh mar chuid de bhuiséad agus athbhreithniú bliantúil na scoile.
* Ba chóir gach caiteachas den chineál seo a bheith sainaitheanta go soiléir i dtaifid airgeadais na scoile agus sna cuntais bhliantúla.
* Beidh ar an bPríomhoide, comhaltaí an Bhoird agus fostaithe an Bhoird a bhfuil orthu a charr/a carr a úsáid ar ghnó oifigiúil, beidh orthu údarú a fháil chun déanamh amhlaidh. Ní mór do gach duine a fhaigheann an t-údarú sin an gealltanas a ghabhann le h**Aguisín 1** a shíniú.
* Coinneoidh an Bord an t-éileamh bunaidh údaraithe ar feadh tréimhse seacht mbliana agus beidh sé ar fáil lena iniúchadh.
* Sa chás go dtagann aon tsaincheist chun cinn maidir le costais ó am go chéile nach bhfuil clúdaithe sna treoirlínte seo, ba chóir don Phríomhoide an t-ábhar a chur faoi bhráid an Chathaoirligh, a dhéanfaidh cinneadh faoin bhfreagairt iomchuí.

**6. Teagmhálaithe:**

Má tá aon cheist agat faoin mbeartas seo, déan teagmháil leis an mbord bainistíochta nó le [cuir isteach ainm an duine/ról] ag [cuir isteach mionsonraí teagmhála].

SAMPLA

**7. Athbhreithniú ar an mBeartas:**

Déanfar athbhreithniú ar an mbeartas seo ar bhonn bliantúil agus déanfar é a nuashonrú de réir mar is gá.

Glactha ag an mbord bainistíochta an [dáta]

Sínithe ag an gCathaoirleach thar ceann an Bhoird Bainistíochta

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Tabhair faoi deara:**

An FSSU a eisíonn an doiciméad seo chun riarachán agus bainistiú níos fearr ar eagraíochtaí carthanais a spreagadh agus a éascú. Foilsíodh an treoraíocht sin mar chuid de shraith treoraíochta atá beartaithe tacú le boird bhainistíochta trí bhíthin córais, próisis agus beartais a chur ar bun lena chinnteofar go ndéanfar scoileanna a bhainistiú ar bhealach éifeachtach, cuntasach agus trédhearcach.

Ní ráiteas mínitheach ar an dlí é an doiciméad seo, ná níl sé beartaithe a bheith ina ráiteas mínitheach ar an dlí, agus ní comhairle dhlíthiúil atá ann. Ná húsáidtear an doiciméad seo in ionad comhairle ghairmiúil ó fhoinse chuícháilithe. Molann an FSSU don bhord bainistíochta dul i gcomhairle a ndoiciméad rialaithe nó a gcomhairle dhlíthiúil neamhspleách féin a fháil nuair is gá. Ní ghlacann an FSSU freagracht ná dliteanas ar bith as aon earráidí, míchruinneas ná easnaimh sa doiciméad seo.

**Aguisín 1**

**Foirm um Dhearbhú Slánaíochta i leith úsáid mótarfheithicle pearsanta ar ghnó oifigiúil scoile údaraithe ag an mBord Bainistíochta (Ciorclán 0017/2016)**

**Le comhlánú ag an bhfoireann Teagaisc, an fhoireann Neamhtheagaisc, Comhaltaí an Bhoird Bainistíochta agus daoine eile ag reáchtáil gnó oifigiúil scoile thar ceann an Bhoird Bainistíochta.**

Admhaím go mbeidh an t-údarás a thugann Bord Bainistíochta [Cuir isteach Ainm na Scoile], dom chun mo mhótarfheithicil féin a úsáid (sonraí na feithicle ainmnithe\_\_\_\_\_\_\_\_\_\_\_\_\_\_\_\_\_\_\_) ar ghnó oifigiúil scoile, faoi réir aon rialachán nó aon choinníollacha ábhartha a bheidh i bhfeidhm ó am go chéile, agus go háirithe faoi réir í a bheith faoi árachas, agus go mbeidh sí faoi árachas agam i gcónaí, chun críocha chuspóirí an Achta um Thrácht ar Bhóithre, 1961.

Tá an úsáid ghnó seo curtha in iúl agam do m’árachóir mótar agus tá léiriú air sin i mo pholasaí mótar-árachais.

Tá an fheithicil faoi árachas i láthair na huaire ag \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ agus geallaim aon athrú air sin a chur in iúl don Phríomhoide/do Bhord Bainistíochta na Scoile.

Tuigim nach nglacfaidh Bord Bainistíochta [Cuir isteach Ainm na Scoile], an Roinn Oideachais ná an Stát aon dliteanas as aon chaillteanas nó damáiste ag éirí as úsáid mo mhótarfheithicle ar ghnó oifigiúil scoile, forbairt ghairmiúil san áireamh.

Deimhním leis seo nach bhfuil aon chosc tiomána orm de bharr sriantachtaí dlí a chuir an córas breithiúnach i bhfeidhm.

**Sínithe:** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Post:** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Dáta:** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_